פרננדיניו

פרננדו לואיס רוסה (בפורטוגזית: Fernando Luiz Roza; נולד ב-4 במאי 1985 לונדרינה, ברזיל), הידוע בכינוי פרננדיניו, הוא כדורגלן ברזילאי, המשחק בעמדת הקשר האחורי באתלטיקו פרנאאנסה. פרננדיניו החל את הקריירה המקצועית שלו בקבוצת אתלטיקו פרנאאנסה מליגת העל הברזילאית. ב-4 עונות במועדון הופיע פרננדיניו ב-72 הופעות ליגה, בהן כבש 14 שערים. בעונת 2005 הגיעה פרנאאנסה לגמר גביע ליברטדורס, בו הפסידה 0–4 במשחק חוזר לסאו פאולו. בסיום עונת 2005 חתם פרננדיניו בשחטאר דונצק האוקראינית, ששילמה עבורו כ-7 מיליון לירות שטרלינג. בעונתו הראשונה של פרננדיניו בשחטאר דונצק שיחק 34 משחקים בכל המסגרות, והבקיע 3 שערים. בסיום אותה עונה, עונת 2005/2006 סיימה שחטר במקום הראשון עם אותו מספר נקודות יחד עם דינמו קייב - 75 נקודות. בעקבות כך נערך משחק האליפות, בו פתח פרננדיניו בהרכב וסייע לשחטאר לנצח 1–2 את דינמו קייב ולזכות בתואר האליפות. בעונת 2006/2007 הפך פרננדיניו לשחק הרכב כאשר הופיע ב-40 משחקים וכבש 4 שערים בכל המסגרות. באותה עונה סיימה שחטאר כסגנית ליגת העל האוקראינית, סגנית הגביע האוקראיני וסגנית הסופר קאפ האוקראיני, כאשר בכל הטורנירים שנייה רק לדינמו קייב. בעונת 2007/2008 הופיע פרננדיניו ב-41 משחקים והבקיע 12 שערים בכל המסגרות, כאשר היה שחקן מפתח בהרכב שחטאר. באותה עונה פספס פרננדיניו משחק ליגה אחד בלבד. במשחק הסופר קאפ האוקראיני הפסידה שחטאר פעם נוספת לדינמו קייב, כאשר לאחר 120 דקות המשחק נותר בתוצאת שוויון 2-2, עברו לבעיטות הכרעה. פרננדיניו החטיא פנדל ודינמו ניצחון 2–4. בסיום העונה נבחר פרננדיניו לשחקן העונה בליגה האוקראינית ולשחקן העונה של שחטאר דונצק. בעונת 2008/2009, ב-9 בדצמבר 2008, במסגרת שלב הבתים של ליגת האלופות, כבש פרננדיניו את השער השלישי של שחטאר בניצחון קבוצתו 2–3 את ברצלונה בקאמפ נואו. ב-26 בפברואר 2009 כבש פרננדיניו את שער השוויון בגומלין של 32 האחרונות בגביע אופ"א, נגד טוטנהאם הוטספר, במשחק שהסתיים בתיקו 1-1, כאשר לבסוף עלתה שחטאר לאחר 1–3 לטובתה בסיכום שני המשחקים. ב-7 במרץ הבקיע פרננדיניו את השער היחיד בניצחון שחטאר 0–1 את דניפרו דניפרופטרובסק. ב-16 באפריל כבש בניצחון 1–2 על מרסיי בגומלין רבע גמר גביע אופ"א, כאשר שחטאר עלתה לחצי לאחר 1–4 בסיכום שני המשחקים. בנוסף הוא גם הבקיע את שער השוויון במשחק הראשון של חצי גמר גביע אופ"א, נגד דינמו קייב, שהסתיים בתיקו 1-1. בסוף עלתה שחטאר לגמר גביע אופ"א לאחר ניצחון 1–2 על דינמו קייב במשחק הגומלין, שנערך בדונבס ארנה. במשחק הגמר, ניצחה שחטאר 1–2 את ורדר ברמן מגרמניה, לאחר הארכה, כאשר פרננדיניו שיחק 120 דקות. זהו התואר האירופי הראשון של פרננדיניו. בסך הכל באותה עונה שיחק פרננדיניו 41 משחקים בכל המסגרות וכבש 11 שערים. בעונת 2009/2010 סייע פרננדיניו לשחטאר לזכות בליגת העל האוקראינית, כאשר שיחק 39 משחקים וכבש 8 שערים בכל העונה. בתחילת העונה שלאחר מכן, עונת 2010/2011, ב-10 בספטמבר 2010, פרננדיניו שבר את רגלו במהלך הפסד הליגה 0–1 לאובולון קייב, כאשר הפציעה הייתה צפויה להשבית אותו עד לסיום העונה. למרות זאת, חזר פרננדיניו לשחק ב-1 באפריל 2011, כ-7 חודשים לאחר שנפצע, כאשר פתח בהרכב בניצחון שחטאר 1–3 על איליצ'יבץ מריאופול. כשבועיים לאחר חזרתו מהפציעה, כבש את שער הניצחון בדקה ה-94 נגד טאבריה סימפרופול, במשחק שהסתיים בתוצאה 2-1. ב-25 במאי שיחק 90 דקות בניצחון 0–2 את דינמו קייב בגמר הגביע האוקראיני. בסיום העונה זכתה שחטאר באליפות שנייה ברצף, כאשר פרננדיניו תרם 3 שערים ב-15 הופעות הליגה שלו באותה עונה. פרננדיניו התחיל את עונת 2011/2012 כאשר כבש את שערה של שחטאר בהפסד 1–3 לדינמו קייב בסופר קאפ האוקראיני. באותה עונה הבקיע 6 שערים ב-32 משחקים בכל המסגרות. בסיום העונה תם תוקף חוזהו של פרננדיניו בשחטאר, והשחקן חידש את חוזהו ל-5 עונות נוספות. עונת 2012/2013 החלה בניצחון 0–2 של שחטאר על יריבתה העירונית מטאלורג דונצק, במסגרת הסופר קאפ האוקראיני. במשחק זה בישל פרננדיניו את השער של שחטאר לדאגלס קוסטה. ב-23 בספטמבר 2012 כבש בניצחון 1–4 על דינמו קייב, בשלב 32 האחרונות של הגביע האוקראיני, ואף נבחר לשחקן המצטיין של המשחק. ב-23 באוקטובר כבש את השער השני של שחטאר בניצחון 1–2 את צ'לסי בשלב הבתים של ליגת האלופות. ב-6 ביוני 2013 הפך פרננדיניו לרכש הראשון של מנצ'סטר סיטי בחלון העברות קיץ 2013, שרכשה אותו תמורת סכום של 34 מיליון לירות שטרלינג. פרננדיניו חתם בקבוצת הפאר האנגלית ל-4 עונות. בשחטאר לבש פרננדיניו את חולצה מספר 7, אך במנצ'סטר סיטי חולצה זו הייתה תפוסה על ידי ג'יימס מילנר, קשרה של סיטי. בעקבות זאת בחר פרננדיניו בחולצה מספר 25. פרננדיניו ערך את הופעת הבכורה שלו בפרמייר ליג ב-19 באוגוסט 2013, בניצחון ביתי 0–4 את ניוקאסל יונייטד. פרננדיניו כבש לראשונה במדי מנצ'סטר סיטי בניצחון הביתי 3–6 את ארסנל, אשר במשחק זה פרננדיניו הבקיע צמד ונבחר לאיש המשחק. ב-1 בינואר 2014 כבש את שערו השלישי במדי מנצ'סטר סיטי, שהיה השער הראשון בניצחון 2–3 את סוונסי סיטי. ב-2 בפברואר נפצע פרננדיניו בירך ונעדר שבועיים מהמגרשים. ב-2 במרץ הופיע פרננדיניו במשחק גמר גביע הליגה האנגלית, בו ניצחה סיטי 1–3 את סנדרלנד. ב-11 במאי שותף במשחק נגד ווסטהאם יונייטד, בו ניצחה סיטי 0–2 והבטיחה זכייה באליפות. לאחר הגעתו של פפ גוארדיולה לסיטי, פרננדיניו תפס מקום קבע בהרכב של סיטי וקבע את מעמדו כאחד השחקנים החשובים בקבוצה, ואף בעונת 2019/2020 גוארדיולה החל לשחק עם פרננדיניו כבלם. ב-19 בינואר 2018 פרננדיניו האריך את חוזהו במועדון עד 2020. בעונת 2017–2018 פרננדיניו זכה עם מנצ'סטר סיטי בפרמייר ליג ובגביע הליגה. בעונת 2018/2019 פרננדיניו היה אחד השחקנים המשמעותיים של מנצ'סטר סיטי שזכתה בטרבל מקומי: אליפות הפרמייר ליג, גביע ה-FA וגביע הליגה. ביוני 2022 חזר לאתלטיקו פרנאאנסה, 17 שנה אחרי שעזב אותה. ב-11 באוגוסט 2011 הופיע פרננדיניו לראשונה במדי נבחרת ברזיל, בהפסד נבחרתו 2–3 לגרמניה במשחק ידידות. ב-5 במרץ 2014 כבש את שער הבכורה שלו במדי ברזיל, בניצחון 0–5 על דרום אפריקה. פרננדיניו זומן לסגל ברזיל למונדיאל 2014, בו הגיעה הנבחרת למקום הרביעי. שחטאר דונצק ליגת העל האוקראינית (6): 2005/2006, 2007/2008, 2009/2010, 2010/2011, 2011/2012, 2012/2013 הגביע האוקראיני (4): 2007/2008, 2010/2011, 2011/2012, 2012/2013 גביע אופ"א (1): 2008/2009 הסופר קאפ האוקראיני (3): 2008, 2010, 2012 מנצ'סטר סיטי אליפות אנגליה (5): 2013/14, 2017/18, 2018/19, 2020/21, 2021/2022 הגביע האנגלי: 2018/2019 גביע הליגה האנגלית (6): 2013/2014, 2015/2016, 2017/2018, 2018/2019, 2019/2020, 2020/2021 מגן הקהילה: 2018 נבחרת ברזיל גביע העולם בכדורגל עד גיל 20 (1): 2003 קופה אמריקה (1): 2019 שחקן העונה בליגה האוקראינית (1) - 2007/2008 שחקן העונה של שחטאר דונצק (1) - 2007/2008 מדיה וקבצים בנושא פרננדיניו בוויקישיתוף אתר האינטרנט הרשמי של פרננדיניו פרננדיניו, ברשת החברתית פייסבוק פרננדיניו, ברשת החברתית אקס (טוויטר) פרננדיניו, ברשת החברתית אינסטגרם פרננדיניו, באתר Transfermarkt פרננדיניו, באתר Soccerway פרננדיניו, באתר BDFutbol פרננדיניו, באתר WorldFootball.net פרננדיניו, באתר National Football Teams פרננדיניו, באתר FootballDatabase.eu פרננדיניו, באתר ESPN פרופיל השחקן באתר הרשמי של מנצ'סטר סיטי TOTTENHAM HOTSPUR VS. SHAKHTAR DONETSK 1 - 1, באתר soccerway SHAKHTAR DONETSK VS. DNIPRO DNIPROPETROVSK 1 - 0, באתר soccerway OLYMPIQUE MARSEILLE VS. SHAKHTAR DONETSK 1 - 2, באתר soccerway Fernandinho gives Shakhtar the whip hand, באתר אופ"א אופ"א: ורדר ברמן ושחטאר דונייצק העפילו לגמר, באתר ynet, 7 במאי 2009 שחטאר דונייצק תפגוש את ורדר ברמן בגמר גביע אופ"א, באתר Nrg מעריב שחטאר ניצחה בהארכה 1:2 את ורדר ברמן וזכתה בגביע אופ"א, באתר וואלה, 21 במאי 2009 Shakhtar's Fernandinho laid off with broken leg, באתר אופ"א ILLICHIVETS' VS. SHAKHTAR DONETSK 1 - 3, באתר soccerway TAVRIYA VS. SHAKHTAR DONETSK 1 - 2, באתר soccerway DYNAMO KYIV VS. SHAKHTAR DONETSK 0 - 2, באתר soccerway SHAKHTAR DONETSK VS. DYNAMO KYIV 1 - 3, באתר soccerway Fernandinho renews Shakhtar vows until 2016, באתר אופ"א METALURH DONETSK VS. SHAKHTAR DONETSK 0 - 2, באתר soccerway SHAKHTAR DONETSK VS. DYNAMO KYIV 4 - 1, באתר soccerway Fernandinho named Man of the Match, ב-אתר הרשמי של שחטאר דונצק SHAKHTAR DONETSK VS. CHELSEA 2 - 1, באתר soccerway פרננדיניו חתם במנצ'סטר סיטי: "הגשמתי חלום", באתר ynet, 6 ביוני 2013 Fernandinho: Manchester City sign Brazilian midfielder from Shakhtar, באתר BBC Manchester City 4 Newcastle 0: Silva, Aguero, Toure and Nasri all on target as Pellegrini's reign starts with emphatic win Manchester City 4 Newcastle 0: Silva, Aguero, Toure and Nasri all on target as Pellegrini's reign starts with emphatic win, באתר הדיילי מייל Manchester City dent Arsenal's title hopes in nine-goal thriller at the Etihad, באתר הגארדיאן Manchester City take spoils despite double from Swansea's Wilfried Bony, באתר הגארדיאן Mark Ogden, ‏Manchester City hoping Fernandinho can ease injury crisis by returning to face Barcelona in a fortnight, The Telegraph, 4 February 2014